31996L0018
L 076/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/18/ЕО НА КОМИСИЯТА
от 19 март 1996 година
за изменение на някои директиви на Съвета относно търговията със семена и посадъчен материал
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), последно изменена с Акта за присъединяване на Австрия, Финландия и Швеция, и по-специално член 21а от нея,
като взе предвид Директива 69/208/ЕИО на Съвета от 30 юни 1969 г. относно търговията със семена от маслодайни и влакнодайни култури (2), последно изменена с Акта за присъединяване на Австрия, Финландия и Швеция, и по-специално член 20а от нея,
като взе предвид Директива 70/458/ЕИО на Съвета от 29 септември 1970 г. относно търговията със семена от зеленчуци (3), последно изменена с Акта за присъединяване на Австрия, Финландия и Швеция, и по-специално член 40а от нея,
като има предвид, че вследствие развитието на научните и технически познания следва да бъдат изменени Директиви 66/401/ЕИО, 69/208/ЕИО и 70/458/ЕИО поради представените по-долу мотиви;
като има предвид, че бяха изменени действащите международни правила, а именно тези на Международната асоциация за изпитване на семена и на Организацията за икономическо сътрудничество и развитие, във връзка с максималното тегло на една партида семена за определени видове; като има предвид, че това преразглеждане се оказа подходящо да бъде прието от Общността;
като има предвид, че следователно максималното тегло на една партида семена, предвидено от общностните правила, следва да бъде изменено по съответния начин;
като има предвид, че мерките, предвидени в настоящата директива, съответстват на становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
В колона 2 на таблицата от приложение III към Директива 66/401/ЕИО означението „20“ се замества с означението „25“ за случаите на:
-
Lupinus albus
-
Lupinus angustifolius
-
Lupinus luteus
-
Pisum sativum
-
Vicia faba
и
-
Vicia sativa.
Член 2
Директива 69/208/ЕИО се изменя, както следва:
в колона 2 на таблицата от приложение III към Директива 69/208/ЕИО означението „20“ се замества с означението „25“ при всички случаи, в които то присъства, а означението „10“ се замества с означението „25“ при случай на Carthamus tinctorius.
Член 3
Директива 70/458/ЕИО се изменя, както следва:
точка 1 на приложение III се заменя със следния текст:
1. Максимално тегло на една партида семена:
а)
семена на Phaseolus vulgaris, Pisum sativumи Vicia faba
25 тона;
б)
семена с размер, не по-малък от зърно на пшеница, различни от Phaseolus vulgaris, Pisum sativum и Vicia faba
20 тона;
в)
семена с размер, по-малък от зърно на пшеница
10 тона.
Максималното тегло на една партида семена не може да бъде надвишавано с повече от 5 %.“
Член 4
1. Държавите членки въвеждат в сила законовите, подзаконовите или административните разпоредби, необходими, за да се съобразят с настоящата директива преди 1 юли 1996 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното си законодателство в областта, уредена с настоящата директива.
Член 5
Настоящата директива влиза в сила в деня след публикуването ѝ в Официален вестник на Европейските общности.
Член 6
Адресати на настоящата директива са държавите-членки.
Съставено в Брюксел на 19 март 1996 година.